Jelaskan Fangoguna'ö (Manfaat) dari Talö dalam bahasa nias

jmpl|kiri|180px|Arö mbulu dalö tanö tou

Talö latanö ia ya'ia da'ö ba wanga'i buania na no ebua ma nano mowua. Bua dalö tenga simane sinanö tanö bö'ö, talö wa'ania sifakhai ba mbaginia, da'ö zangebua ba tobali buania. Talö arakhagö fagölö ira wakhe, oya khönia karbohidrat soguna bamboto niha. Hiza ba mbua dalö andre, so khönia gitö irege na göna ba guli niha, ali-ali, ba hiza lö dozi talö ali-ali, no fabö'ö-bö'ö wa'ali-ali dalö andrö, molo'ö danömönia irege tebai ni'enata, ha nirino awena tola la'a. Na oya la'a ba tola ali-ali dölö-tölö zimanga ya'ia, inönö na atakhi. Ba tenga ha da'ö nasa tola göi so zalua ba mbetu'a ebua zimanga talö andrö ma ba li Indonesia lamane rasa begah. Talö tola haogö ia simane la kukus, la rino, la bogö, la gore, ba tola göi la gili labali'ö hamo ma tepung, bubur, faoma tola lahaogö kue moroi ba hamo nigili.

Ba zi ha'uga nahia ba Indonesia si lö  auri zinanö  simane fakhe, simane ba danö Kepulauan Mentawai ba Papua, talö no tobali tuho gö, oya lala wangahaogö ya'ia tola la bogö, la kukus, ma zui larino ba mbowoa ma ba lewuö. Ba Hawaii ba so ba zi ma'ifu hulo tanöbö'ö ba Kep. Polinesia, lahaogö ia ya'ia da'ö nirino ba so ösa nitutu ba wangahaogö nifotöi pasta si tola la irö'ö ba ziha'uga hari, irege motalimbo ia ba wanga'asogö puding.. Ba danö Jawa ba simanö göi ba danö tanöbö'ö ba zi sagörö Indonesia, tola lagore ba tola larino ba tola forörö mbawa na so wa owulo niha nitötöi ba li ndraono iada'a lamane camilan.